《虞美人 其五 渡江述怀》
清代·董俞

夜阑怕向蓬窗睡。谙尽孤眠味。长江笑我往来频。况是早春时长倍愁人。

从前好景都辜负。总为儒冠误。此身底事不能闲。赢得半江风雪浪如山。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。